b'\n_START_ARTICLE_\nInstrumentong may bagting\n_START_PARAGRAPH_\nAng Instrumentong de-kuwerdas, instrumentong may kuwerdas, instrumentong de-bagting, o instrumentong may bagting (Ingles: stringed instrument, string instrument) ay isang uri ng instrumentong pangmusika na naglalabas ng tunog sa pamamagitan ng umuug-og na kuwerdas. Sa iskemang Hornbostel-Sachs ng paguuri ng instrumentong pangmusika na ginagamit sa organolohiya, ito ay tinatawag na kordopono. Ilan sa mga pangkaraniwang instrumentong de-kuwerdas ay ang gitara, biyolin, biyola, tselo, doble baho, banjo, mandolin, ukulele, at harpa.'